త్రివాంటియన్/గానైట్ సరిహద్దు
గ్రీన్ హిల్ గ్యాప్ యుద్ధం జరిగిన 256 రోజుల తర్వాత
కవచాలు ఎత్తండి!
మీ స్థానాలలో నిలబడండి!
నిలబడండి!
కవచాలు ఎత్తి మీ స్థానాలకు రండి!
వెనక్కి తగ్గకండి! వెనక్కి…
నిలబడండి! వారిని రానివ్వకండి!
వాళ్ళు చాలా మంది ఉన్నారు.
వెనక్కి పదండి!
పదండి! పదండి!
వెళదాం పదండి!
గేట్ వేయండి.
ప్రసవవేదన ఎంత బాగుందో, మాగ్రా.
నాకు దీని గురించి నువ్వు చెప్పనేలేదు.
నువ్వు అన్నీ చాలా త్వరగా మర్చిపోతుంటావు.
అబద్దాలు చెప్పకు.
-రాణి. -ఏంటి?
రాణి.
ఏమైంది?
ఇంకా ఉమ్మునీరు రావడం లేదు, రక్తం మాత్రమే వస్తుంది. చాలా రక్తం పోతుంది.
-నెమ్మదించడానికి ప్రయత్నించు… -నువ్వు నెమ్మదించు.
నా అంతరంగాలను బయటకు తోడుతున్నట్టు ఉంది.
-తనను కాళ్లపై నిలబెట్టు. -వద్దు.
-అవును. -వద్దు.
నిలబడాలి, సిబెత్.
లెగు.
అంతే. అంతే.
తాడు పట్టుకో. వంగో.
అంతే.
ఇంకొక దాన్ని కూడా పట్టుకో.
అంతే.
సిబెత్, నువ్వు బిడ్డని తోయడం ఆపాలి.
నా వల్ల కాదు!
తప్పదు. బిడ్డ ఇంకా ఉమ్మునీటి సంచిలోనే ఉంది.
అది ఉమ్మునీటి సంచిలోనే పుట్టాలి లేదా ప్రాణం పోతుంది.
అయితే సంచితోనే దాన్ని బయటకు తీయి!
ఆగు.
నేను దాన్ని పట్టుకున్నాను. ఇప్పుడు తొయ్యి.
తొయ్యి!
అంతే.
హార్మొనీ.
నాకు ఏడుపు వినిపించడం లేదు ఎందుకు? నా బిడ్డను ఏడ్పించు.
మేము ప్రయత్నిస్తున్నాం.
మగ బిడ్డ పుట్టాడు.
ఉమ్మినీటి సంచితో పుట్టడం అంటే మంచి సూచిక, నీటి ద్వారా పవిత్రపరచబడ్డాడని అర్ధం.
దైవ జ్వాల చూపు కలిగిన ఒక ప్రవక్తను నాకు ప్రసాదించింది.
వీడిని వుల్ఫ్ అని పిలుద్దాం, మన తండ్రి పేరు.
వాడికి ఆకలిగా ఉంది.
మాగ్రా, వాడికి పాలు ఇవ్వనివ్వు.
అందుకోసం ఇంకొక మనిషి సిద్ధంగా ఉంది.
కన్న బిడ్డకు తన తల్లి పాలు త్రాగే భాగ్యాన్ని నిరాకరిస్తావా?
వాదన వద్దు, సిబెత్.
పురుడుపోయగల ఒక రాణివి.
నువ్వు ఒకప్పుడు ఆల్కెన్నీలో సామాన్య స్త్రీవని మర్చిపోయా.
నాకు ఇది ప్యారిస్ నేర్పించింది.
అలాగే నువ్వు కరుణ చూపించమని అడిగినప్పుడు, ఆమె పేరు తలచుకుని అప్పుడు మాట్లాడితే నీకే మంచిది.
ఆ అడవి మనిషి నా బిడ్డను తీసేసుకోవడానికి ప్రయత్నించింది.
మరి ఇప్పుడు నేను నీ బిడ్డను తీసేసుకుంటున్నా.
నన్ను కూడా చంపేస్తావా?
కచ్చితంగా చెప్పలేను.
-నా రాణి. -అప్పుడేనా?
-మనకు ఎక్కువ సమయం లేదు. -అతను త్వరపడుతున్నాడని చెప్పాను.
-ఇదే సరైన సమయం అన్నారు. -వెటకారంగా అన్నాను.
మాగ్రా, ఇది భావోద్వేకపూరిత సందర్భం అని నాకు తెలుసు.
అలాగే ఇప్పుడు…
త్రివాంటియన్లకు త్వరలోనే బిడ్డ గురించి తెలుస్తుంది.
రాయబారి ట్రొవేర్ వచ్చేసరికి,
సిబెత్ ని తిరిగి త్రివాంటెస్ కు ఒక కానుకగా తీసుకెళ్లడానికి
ఆమెను అప్పజెప్పుతామని ఎదురుచూస్తూ ఉంటుంది.
నువ్వు ఈ నిబంధనలకు అంగీకరించావు.
ఒకసారి గనుక అతనికి విషయం తెలిస్తే ఆపడం…
-హార్లన్! -కానీ అతను చెప్పినదానిలో నిజం ఉంది.
మాగ్రా, ఒకసారి ప్రసవించిన తర్వాత నువ్వు నీ అక్కని అప్పజెప్పుతానని త్రివాంటియన్లకు మాట ఇచ్చావు.
మీలో ఎవరైనా బిడ్డను సాకుతారా?
చేయలేరా?
సరే, అయితే ప్రస్తుతం మీ ఇద్దరితో నాకు ఎలాంటి ఉపయోగం లేదు.
ట్రొవేర్ తో ఏమని చెప్తావు?
అడిగినందుకు చాలా సంతోషం. నాకు తెలీదు.
ధన్యవాదాలు, మాగ్రా. ధన్యవాదాలు.
పాలిచ్చే ఆవిడ వచ్చేవరకు మాత్రమే.
తీసుకో, నాయనా.
చిన్నారి వుల్ఫ్.
నువ్వు నన్ను చూడగలుగుతున్నావా?
మీ అమ్మను చూడగలుగుతున్నావా?
దైవ జ్వాల నాకు ప్రసాదించిన వాగ్దాన పుత్రుడవు నువ్వు.
నువ్వేం చింతించకు. వాళ్ళను నా నుండి నిన్ను తీసుకోనివ్వను.
మూడు రోజులలో మన దళాలు మూడు సార్లు ఓడి పారిపోయి వచ్చారు.
అసలు అక్కడ ఏం జరుగుతుంది?
వాళ్ళు క్రూరులు. మనం త్రివాంటియన్ సైనికులం.
గాలిని ఆసరాగా చేసుకొని కదులుతుంటారు. కాబట్టి మనకు ఏమీ వినిపించదు.
ఇప్పుడు వాళ్లకు మన క్యాంపు ఎక్కడ ఉందో తెలుసు.
వాళ్ళు లోనికి చొరబడటానికి ఏదొక మార్గాన్ని కనిపెడతారు.
వారి సైనికుల సంఖ్య మన వారిని మించుతుంది. మనం ఇక్కడ ఎంతోసేపు నిలబడలేం.
కెప్టెన్ రెన్, నువ్వు చెప్పేది నువ్వైనా వింటున్నావా?
ఒక చిన్న తిరుగుబాటును అణచివేయడానికి మనల్ని ఇక్కడికి పంపారు,
కానీ బదులుగా ఇది ఒక యుద్ధంగా మారుతుంది.
-మీరు ఓడిపోతున్న యుద్ధం. -ఎవరది?
మూడవ బేస్ యొక్క లెఫ్టీనెంట్ కమాండర్ టోర్మాడా,
కాలం చేసిన జనరల్ ఇడో వాస్ క్రింద ఉండేవాడిని.
టోర్మాడా, నేను నీ గురించి విన్నాను. ఇడో యొక్క ప్రధాన శాస్త్రవేత్తవి.
జనరల్ కన్నుమూసిన తర్వాత కూడా
మూడవ బేస్ పని చేస్తుందని నేను అనుకోలేదు.
రెన్, నువ్వు మూడవ బేస్ లో ఉండేదానివి, అవునా?
-అవును, సర్. -కెప్టెన్ రెన్.
ఇడో నీ గురించి చాలా గొప్పగా చెప్పేవాడు.
ధన్యవాదాలు, సర్.
నువ్వు గ్రీన్ హిల్ గ్యాప్ యుద్ధంలో ప్రాణాలతో బయటపడ్డావు.
ఆ ఓటమికి బాధ్యత వహించడానికి ఇడో లేకపోవడంతో,
మీ అందరిపై భరించలేనంత నింద మోపబడిందని నేను ఊహించగలను.
అందుకే మిమ్మల్ని ఇక్కడికి బహిష్కరించారని అనుకుంటున్నా.
క్షమించండి, లెఫ్టినెంట్ కమాండర్,
కానీ సైన్యాధిపతులు ఒక శాస్త్రవేత్తని రణభూమికి ఎందుకు పంపినట్టు?
ఎందుకంటే సైన్స్ మిమ్మల్ని కాపాడబోతుంది, కల్నల్.
సైన్స్ ఈ యుద్ధంలో మీకు విజయాన్ని ఇవ్వనుంది.
రెన్ సరిగ్గానే చెప్పింది.
గానైట్లు ఉదయానికి లేదా అంతకు ముందే ఇక్కడికి వస్తారు.
అయితే, నా మిత్రులారా,
మీరు ఉదయం నాటికి ఈ యుద్దాన్ని గెలిచి ఉంటారు.
ఇలా అంటున్నానని ఏమీ అనుకోకండి లెఫ్టినెంట్ కమాండర్,
కానీ మనం ఎవరితో పోరాడుతున్నామో మీకు అస్సలు తెలీదు.
నేను కూడా ఇలా అంటున్నా అని ఏమీ అనుకోవద్దు,
కానీ నేను నాతో ఏం తెచ్చానో మీకు అస్సలు తెలీదు.
హుష్, బుజ్జి కొండ ఏమీ మాట్లాడకు
అమ్మ నీకు ఒక కోయిలను తెచ్చివ్వనుంది
ఆ కోయిల గనుక నీకు పాట పాడకపోతే
అమ్మ నీకు ఆడుకోవడానికి ఒక బెల్ కొని ఇస్తుంది
ఒకవేళ ఆ బెల్ పాడైపోతే
అమ్మ నీకొక మేక పిల్లని కొని ఇస్తుంది
ఆ మేక పిల్ల నీతో ఆడకపోతే
అమ్మ నీకోసం చందమామని తీసుకొస్తుంది
కొఫూన్…
ఇలా రా.
నీ కొడుకుని ఎత్తుకో.
ఎలా ఎత్తుకోవాలో నాకు తెలీడం లేదు.
ప్రతీ తండ్రికి తన బిడ్డని ఎలా ఎత్తుకోవాలో తెలుస్తుంది.
వాడు నా కొడుకు కాదు.
కొఫూన్?
ఇక్కడ ఉన్నాను.
నేను ఎక్కడ ఉన్నానో నీకెలా తెలిసింది?
మీ అమ్మ రాణి అయ్యుండొచ్చు, కానీ ఈ నగరం ఇంకా నాదే.
రాడి. నాకు ఒకటి, అలాగే నా యువ మిత్రునికి ఇంకొకటి ఇవ్వు, ప్లీజ్.
-చాలా థాంక్స్. -థాంక్స్.
ఒకటి చెప్పనా, బాబా వాస్ గనుక ఇక్కడ ఉంటే…
ఇక్కడ లేడు.
అవును, నాకు తెలుసు. థాంక్స్, నేను ఏమంటున్నాను అంటే…
ఏమీ అనొద్దు.
నువ్వు అతని భార్యని పెళ్లి చేసుకొని ఉండొచ్చు,
అయినంత మాత్రానా నువ్వు నాకు తండ్రివి కావు.
నాకు ఇప్పటికే అలాంటివారు ఎక్కువైపోయారు.
నాకు ఎన్నటికీ, ఎవరికీ తండ్రి కావాలనే ఉద్దేశం లేదని
ఈపాటికే నా గురించి అర్ధం చేసుకొని ఉంటావు అనుకుంటున్నా.
సరేలే.
మా నాన్న మీ తాత క్రింద పని చేసాడు.
ఆయన మంచి వ్యక్తి.
చాలా దయకలిగిన, న్యాయవంతుడు, మృదుస్వభావి.
ఆయన నవ్వు చాలా గట్టిగా ఉండేది.
మా అమ్మ విషయం వేరే అనుకో.
ఆమె తెలివైన, కఠినమైన, జిత్తులమారి మహిళ.
నా చిన్నప్పుడు ఆమె నన్ను ఎత్తుకొని ఉంటుందని నేను అనుకోను.
సహజంగానే, మా నాన్న ఒక బలహీనుడనే ఆలోచనతో ఆయనను ఆమె ఛీదరించుకునేది.
కొన్నిసార్లు నేను కూడా ఆయన్ని అలాగే చూసేవాడిని.
కానీ వయసు పెరిగేకొద్దీ, ఆయన బలహీనుడు కాదని నాకు అర్ధం అయింది.
ఆయన మెత్తని కత్తి లాంటి వాడు.
అంతే.
అంటే, ఆయనలా అంత కాలం మా అమ్మని భరించడం మాములు విషయం కాదు. అమ్మబాబోయ్. చెస్.
ఏదైతేనేం, కానీ నా ఉద్దేశంలో అయితే నాకు మా అమ్మ పోలికల కంటే
నాన్న పోలికలే ఎక్కువగా అబ్బాయి అనుకుంటున్నాను.
నువ్వు ఇదంతా నాకు ఎందుకు చెప్తున్నావు?
ఎందుకంటే, నాకంటూ సొంత బిడ్డ లేనివాడిగా, నూతనంగా తండ్రి అయిన వాడికి నేను ఎలాంటి సలహా ఇవ్వలేను.
కానీ మదనపడుతున్న ఒక కొడుకుకి మాత్రం, సలహా ఇవ్వడంలో నేనొక నిపుణుడిని.
అయితే, సలహా వినడానికి సిద్ధంగా ఉన్నావా?
నువ్వు ఒక దిక్కుమాలిన హంతకురాలితో బిడ్డను కన్నావు.
-ఓహ్, ఛ. హార్లన్. -ఆ విషయం నీకు తెలుసు. ఆమె ఒక వెర్రిది.
కానీ నేను చెప్పాలనుకునేది ఏంటంటే, తండ్రి అవసరం ఉన్న కొడుకు ఎవరైనా ఉన్నారంటే,
అది నువ్వు కాదు, సన్నాసి వెధవ.
అది వాడు. నీకు పుట్టిన కొడుకు. అర్థమైందా?
నీ కొడుకు.
ఆ మందు ఏమాత్రం నిషా ఎక్కలేదు, కదా?
లేదు. ఏం ఎక్కలేదు.
సరే, ఇక ఏదీ పని చేయకపోతే,
ఈ చెత్త సరుకు వదిలి, కాస్త మంచి వైన్ ఏమైనా త్రాగుదాం.
అంతటి నాణ్యత ఉన్నది ఇక్కడ దొరుకుతుందని నేను అనుకోను.
నోరు మూసుకో. రాడి, మంచి సరుకు పోయి, ప్లీజ్.
అలాగే, హార్లన్.
-ఏంటి? -చెప్పా కదా. ఇది ఇంకా నా నగరమే.
నడుస్తూనే ఉండు.
అయూరా, విషయం చెప్పు.
రెండు వందల మంది,
ఉత్తరం మరియు దక్షిణం నుండి వస్తున్నారు.
అద్భుతం.
దాడికి సిద్ధం అవ్వండి.
ఆ అవసరం ఉండదు.
ఓలొమన్.
ముప్పై గుండె చప్పుళ్ళు.
వాళ్ళు దాదాపుగా మన పైకి వచ్చేసారు.
ఎవరూ కదలకండి!
దాడికి సిద్ధంగా ఉండండి!
-వద్దు! ఎక్కడి వారు అక్కడే ఉండండి! -ఏంటి?
మనం పోరాడకపోతే చనిపోతాం!
మీ చావు ఇవాళ కాదు.
పది గుండె చప్పుళ్ళు.
మిత్రులారా, సిద్ధంకండి.
దేనికి?
ఇది మనం అనుకునేంత అసాధారణమైన విషయం కాదు.
-చాలా థాంక్స్. -నేను క్లీవ్స్ పర్వతాల దిగువన పెరిగాను,
అక్కడ చాలా మంది బామ్మలు వారి మనవళ్లకు పిన్నులు కూడా.
ఈ విషయంలో అయితే, అమ్మే వాడికి అత్త కూడా, ఇది కొంచెం క్లిష్టమైన బంధమే.
ఎందుకంటే తండ్రి తల్లికి మేనల్లుడి వరుస,
కాబట్టి కొఫూన్ ఇంకా వాడి కొడుకు ఇద్దరూ ఒకరికి ఒకరు కజిన్స్ అవుతారు.
కాదు, ఆగు. అనుకుంటా. లేదు, అదే కరెక్టు.
దాన్ని బట్టి నువ్వు ఆ బిడ్డకు పెద్దమ్మవి అలాగే వదినవి కూడా అవుతావు.
మనం చర్చించుకోవడానికే ఇది ఇంత కష్టంగా ఉందనుకుంటే,
ఇదే విషయాన్ని ఆ బిడ్డకు వివరించడం ఎంత కష్టమో ఒకసారి ఆలోచించు.
ఆ పిల్లాడు నన్ను ఏమని పిలుస్తాడా అని అనిపిస్తుంది.
చార్లెట్ అత్త. అనడానికి బాగుంది.
-చార్-చార్ అత్త. -ఇవి ఎప్పుడు వచ్చాయి?
ఇవాళ ఉదయమే.
చూపుకు ఉన్న శక్తిని, అలాగే అది తీసుకురాగల
అద్భుతమైన టెక్నాలజీని ఇడో అర్ధం చేసుకున్నాడు.
దురదృష్టవశాత్తు అతను పయాపై దాడికి వెళ్ళడానికి ముందే
మేము ఈ మందుగొండు సామాగ్రిని తయారుచేయలేకపోయాం.
అదే గనుక జరిగి ఉంటే, నా స్నేహితుడు ఇంకా బ్రతికే ఉండేవాడు.
నేను తనను నిరాశపరిచాను, ఆ బాధ నన్ను రోజూ వెంటాడుతుంది.
కాబట్టి, అతను నాకోసం ఏర్పరిచిన పనిని నేను పూర్తి చేసి తీరుతాను.
చూపు విషయమై ఇడో ఆలోచనను ట్రయాంగిల్ వారు ససేమిరా ఒప్పుకోలేదు.
ఆ ట్రయాంగిల్. వాళ్లకు సుఖాలు ఎక్కువైపోయాయి.
గ్రీన్ హిల్ గ్యాప్ లో వారి వైఫల్యాన్ని బట్టి
వారిని అనుసరిస్తే మనం ఎంతటి ప్రమాదంలో పడనున్నామో చెప్పవచ్చు.
ఇడో పదే పదే తన గోడును వెళ్లగక్కినా వాళ్ళు బేఖాతరు చేసారు.
అలాంటిది నీ మాట వారు వింటారని అనుకుంటున్నావా?
అంటే, ఇప్పుడు మన గోడును మరింత గట్టిగా వినిపించగలం కదా.
నువ్వు ఇడోకి ఎంతో విశ్వాసంగా పనిచేసావు.
అలాగే అతను కూడా నిన్ను కాపాడాడు. నిన్ను అలాగే నీకున్న వరాన్ని.
అవును.
ఇడో నా నుండి ఏమీ దాచలేదు.
కాబట్టి నువ్వు కూడా ఏమీ దాచవనే నమ్ముతున్నాను.
మనం కలిస్తే ఇడో ప్రారంభించిన పనిని పూర్తి చేయగలం.
నేను నిన్ను ఆ విషయంలో నమ్మవచ్చా, రెన్?
తప్పకుండా, సర్.
కానీ నాకు… నాకు మీరు ఏం చేయమంటున్నారో తెలియడం లేదు.
నేను నిన్ను ఏమీ అడగడం లేదు. ఆదేశిస్తున్నాను.
ఇక ఈ గానైట్లతో మన యుద్ధం ముగిసినట్టే.
ఇప్పుడిక మనం మన దృష్టిని తూర్పు వైపు మళ్లించాలి.
పయా.
సారవంతమైన భూములు, అంతులేని బొగ్గు,
అలాగే చెప్పాల్సిన పనే లేదు, మనం ప్రేమించిన ఇడోని చంపిన వాడు కూడా అక్కడే ఉన్నాడు.
నా గూఢచారులు బాబా వాస్ ని అనుసరిస్తున్నారని చెప్తే నువ్వు తప్పక సంతోషిస్తావు.
అతిత్వరలోనే ఇడో కొరకు మనం ప్రతీకారం తీర్చుకోనున్నాం.
అయితే బాబా వాస్ ని చంపి, పయాని జయించిన తర్వాత ఈ ఘర్షణ ముగుస్తుందా?
లేదు. అప్పుడే అసలు ఘర్షణ మొదలవుతుంది.
పయా తర్వాత ఏముంది? ఆ తర్వాత ఏం వస్తుంది?
ప్రతీ వైపున జయించడానికి అనేక నగరాలు ఉన్నాయని సమాచారం అందింది.
ఇప్పుడిక మనల్ని తిరుగేలేని శక్తిగా నిలబెట్టగలది చేజిక్కింది.
ఈ ప్రపంచంలోనే మునుపెన్నడూ లేని ఒక మహా సామ్రాజ్యాన్ని మనం నిర్మిస్తాం.
మాడక్స్.
దురదృష్టవశాత్తు, నేనిక వెళ్ళాలి.
ఇతను లెఫ్టినెంట్ మాడక్స్, నా నమ్మిన బంటు.
పెద్దగా మాట్లాడడు, అతనికున్న మంచి గుణాలలో అది ఒకటి.
ఇక్కడ నీ పనిని పూర్తి చేయడానికి నీకు సహాయం చేసి నిన్ను తిరిగి త్రివాంటెస్ కి నడిపిస్తాడు.
నేను నా దళంతో ఉండాలి.
నువ్వు అంతకంటే చాలా విలువైన దానివని మనిద్దరికీ తెలుసు.
సరే, నేను చాలా దూరం ప్రయాణించాలి.
చెప్తున్నా కదా, నేను ఏం చూశానో నాకు తెలుసు.
బహుశా చుసావేమో. లేక అది నిజం కావాలని నువ్వు అనుకొని ఉంటావు.
ఎంతో కాలంగా చూపు ఉన్న ఒక్క వ్యక్తిని కూడా కనుగొనలేకపోయాము,
ఇప్పుడు ఒకేసారి ఎక్కడపడితే అక్కడ ఉంటారని అనుకోలేం.
బహుశా మనం అనుకున్నదానికంటే చాలా మంది ఉన్నారేమో.
మంత్రసానుల్లా సజీవదహనం కాకూడదని భయటపడలేదేమో.
ఇంకా అదే భయంతో దాక్కుంటున్నారేమో.
సిబెత్ లాగ చిన్న ఆదేశంతో జనం మనసుని మార్చగలం అని ఆశించకూడదు.
చూపు లేని వారు చూపు ఉన్న వారిని అంగీకరించడానికి ఇంకా చాలా ఏళ్ళు పడుతుంది.
గ్రీన్ హిల్ గ్యాప్ లో పయాన్ రాజ్యం గెలవడానికి చూపే సహాయం చేసింది.
-దాగి ఉన్న తెగల ప్రజలు అసలు కారణం. -సహాయం చేసింది అన్నాను.
ఇలా చూడు, ఈ రో వనో ఎవడైనా కానీ, నువ్వు వాడిని పట్టించుకోకూడదు.
తనకున్న చూపును ఎవరికీ తెలియకుండా ఉంచాలనుకుంటే, అలాగే ఉండనివ్వు. ఆ అవకాశం నాకుంటే ఎంతో బాగుండేది.
నీ గుర్తింపును నువ్వు ఎలా కాదనుకోగలవు?
ఎందుకంటే చూపు మాత్రమే నా జీవితాన్ని నిర్వచించలేదు.
నిర్వచించగలదు.
నువ్వు జెర్లామరెల్ లాగ మాట్లాడుతున్నావు.
-అలాగే నువ్వు ఒక వెధవలాగ మాట్లాడుతున్నావు. -హనీవా, ఇక చాలు.
మనలాంటి ప్రజలు ధైర్యంగా నివసించడానికి ఒక ప్రపంచాన్ని రూపించే
శక్తి మనకు చివరికి లభించింది.
నీకది వద్దా?
నీకోసం కాకపోతే, కనీసం నీ కొడుకు కోసం?
వాడు తన కొడుకుని అసలు చూడనైనా చూసాడా?
మనిద్దరికీ బాగా తెలుసు కదా,
వాడు ఈ విధంగా తండ్రి కావాలని అనుకొని ఉండడు.
తనకు ఇంకాస్త సమయం కావాలి.
నాన్న అయితే వాడి కొడుకు విషయంలో వాడు బాధ్యత తీసుకొనేలా
చేసేవారు.
కానీ ఆయన ఇక్కడ లేరు కదా?
నాకు తెలిసినంత వరకు,
తండ్రిగా ఎలా ఉండాలని చెప్పే స్థితిలో బాబా లేడు.
-తను త్వరలోనే తిరిగి వస్తాడు. వస్తాడని నీకు తెలుసు. -నాకు తెలిసి ఆయన మనల్ని వదిలేసి పోయాడు.
నన్ను వదిలేసి పోయాడు.
ముందు ఆయన్ని వదిలింది నువ్వు.
నువ్వు ఆయనకు, మా అందరికీ అబద్దం చెప్పావు.
అయినా ఉన్నట్టుండి అన్నిటినీ ఆయన అంగీకరించాలని అనుకుంటున్నావా? నీ కొత్త భవనాన్ని?
నీ కొత్త భర్తను?
నేను ఏం చేసినా, మీకోసమే చేశా.
అయ్యుండొచ్చు.
కానీ నువ్వు చేసిన పని ఆయన్ని కృంగదీసింది. వదిలి వెళ్లినందుకు ఆయన్ని నేను నిందించను.
హనీవా!
ఏమైంది, బుజ్జి?
నువ్వొక తోడేలువా?
సరే. నేను నీకు సహాయం చేస్తాను.
దయచేసి నన్ను కరవకు.
నిన్ను చంపాలని నేను అనుకోవడం లేదు.
మంచి కుక్క. ఓహ్, అవును. మంచి కుక్క.
నువ్వు ఇక్కడ ఏం చేస్తున్నావు?
ఏంటది?
ఓహ్, అవును. ఏంటిది?
ఏం పర్లేదు.
సరే. నేను దీన్ని తీసేస్తాను.
ఏం పర్లేదు. ఏం పర్లేదు.
అవును, మంచి కుక్క.
అవును. సరే.
నా దగ్గర కొంచెం ఆహరం ఉంది.
సరే. అలాగే.
చాలా రుచిగా ఉంది.
అవును, వాసన చూడు.
అవును, ఇక్కడే ఉంది. ఇంకా ఉంది.
ఇదుగో! లేదు. సరే. సరే, సరే.
నేను ఇప్పుడు నిన్ను పోనిస్తా. దయచేసి నా మీదకు రాకు, లేదా నిన్ను చంపేయాల్సి వస్తుంది.
వెళ్ళు.
దొబ్బెయ్!
సహాయం చేస్తావా లేదా?
నిన్ను ఎవరూ ఎప్పటికీ వెనుక నుండి దెబ్బతీయలేరు.
నీలా అంత శబ్దం చేస్తే అంతే.
ఏదొక రోజు ఆశ్చర్యకరంగా దెబ్బ తీస్తా.
అప్పుడు నిజంగానే ఆశ్చర్యపోతా.
కదలకు.
కానివ్వు, వెంటనే కానివ్వు. పని పూర్తి చెయ్.
సిద్ధంగా ఉన్నావా? సంప్రదాయం సంప్రదాయమే, మిత్రమా.
నువ్వు ఓడిపోయావు.
-వాసన కొడుతోంది! -ఈపాటికి నీకు అలవాటు అయ్యుంటుందని అనుకున్నా.
నీకు కూడా స్వస్తి జరిగే టైమ్ వస్తుంది, బాబా.
-పూర్తయిందా? -ప్రస్తుతానికి అయింది.
మంచిది. ఇక పైకి వెళదాం పదా.
నీ వల్ల మన వేట పారిపోయింది.
ఇప్పుడు ఇంకొక జింకని వెతికి పట్టుకోవాలి.
మన దగ్గర కావాల్సినంత మాంసం ఉంది.
నువ్వు ఇక్కడికి వచ్చినప్పటి నుండి మనం తినగలదానికంటే
ఎన్నో జింకలను చంపేసావు.
అసలు నువ్వు దేనికోసం వేటాడుతున్నావో తెలియడం లేదు.
పదా. నీ కోపపు ఆలోచనలు నాకు తెలుస్తున్నాయి.
పైకి వెళదాం పదా.
నీ బుర్రలో ఉన్న చెత్త ఆలోచనలను వదులుకో. నా ముఖం మీద ఉన్న చెత్తని కూడా శుభ్రం చేసుకోవాలి.
వాంతి చేసేసుకో. అంతే.
నీకు ఇంకా కావాలా?
లేదు, వద్దు.
పెద్ద ప్రశ్నలు ఏమైనా ఉంటే సమాధానం దొరుకుతుంది.
ఎలాంటి ప్రశ్నలు?
నువ్వు ఇక్కడికి ఎందుకు వచ్చావు అన్నటువంటివి.
ఎందుకంటే నాకంటూ ఒక ప్రదేశం లేదు కాబట్టి.
ఆ విషయం నీకు తెలుసు.
నువ్వు నీ జీవితమంతా ఇతరులకు సేవలు చేస్తూ పరిగెత్తుతూ, దూకుతూ, కోస్తూ,
జనాన్ని చంపుతూనే గడిపావు.
ఇప్పుడు నువ్వు ఒంటరివాడివి అయిపోయావు, సోదరా.
ఇక ఇతరుల సేవలో జీవితాన్ని గడిపే సమయం వచ్చింది.
నేను నా జీవితం అంతా నా కుటుంబాన్ని కాపాడుకుంటూ గడిపాను…
కానీ నేను అన్ని సమయాల్లో వారిని మరింత ప్రమాదం వైపే నడిపించా.
నేను ప్రేమించిన అందరిపై చావు
యుద్ధం పడేలా శాపాన్ని అంటించానేమో అనిపిస్తుంది.
ఇడో విషయంలో కూడా నిన్ను నువ్వే నిందించుకుంటున్నావు.
నేను తన గురించి చెప్పలేదే.
చాలా సార్లు చెప్పావు,
అడపాదడపా మాట వదులుతూనే ఉంటావు.
-మనం ఈ విషయం ముందే మాట్లాడుకున్నాం. -అవును,
ఆ విషయం నీపై ఇంకెలాంటి ప్రభావం చూపనంత వరకు మనం ఇంకా మాట్లాడుకుంటూనే ఉంటాం.
బాబా, నాకు మీ నాన్న గుర్తున్నాడు.
మహా క్రూరమైన దుష్టుడు.
నువ్వు ఇలా తయ్యారయ్యావు, అలాగే ఇడో కూడా అలా తయారయ్యాడు.
కానీ ఒక సమయం వచ్చేసరికి, అది మీ నాన్న తప్పు అని మనం అనలేం,
అలాగని అది మీ తప్పు కూడా కాదు.
మనం ఏమవుతాం అనే విషయం మనపైనే ఆధారపడి ఉంటుంది.
కొండలు ఎక్కడం నీకు ఏం నేర్పినా నేర్పకపోయినా,
మనం ఎంత అల్పులం అనే విషయాన్ని తప్పక నేర్పుతుంది.
నీతో సహా, బాబా వాస్,
ఈ మహా ప్రపంచంలో, దేనికీ లెక్కకురాని ఒక పురుగుతో సమానం.
నువ్వు చాలా ఎక్కువ మాట్లాడుతున్నావు.
గంజాయి వల్ల అనుకుంట.
లేదు! వెళ్ళిపో!
షూ! పో! నన్ను వదిలేయ్.
-నీ కుక్కకి ఆకలిగా ఉంది. -అది నా కుక్క కాదు.
ఆ విషయం దానికి చెప్పు.
లేదు!
దాని పేరు ఏంటి?
నాకు తెలిసి దాని పేరు "నో" అనుకుంటా.
"నో"? అది పేరు కాదు.
అలా అంటేనే అది మాట వింటుంది, కదా?
వెళ్ళిపో!
పాపం కుక్క చాలా తికమకపడనుంది.
దానికి కనీసం మంచి పేరు పెడితే బాగుంటుంది.
నువ్వే పేరు పెట్టు.
అది నా కుక్క కాదు.
నా బంగారం!
-రేంజర్! -బాబా ఒక కుక్కని తెచ్చుకున్నాడు.
నాకు కుక్క ఏమీ లేదు!
రేంజర్, నువ్వు మాంసం తెస్తాను అన్నావు.
వాడికి చేపలు కావాలి అన్నాడు.
అవును, అది నీ మెదడుకు మంచిది.
నువ్వు తాగే ఆ గంజాయి వల్ల నీకున్న కాస్త బుర్ర కూడా పోయింది.
బుర్రలో ఉన్న చెడు మాత్రమే పోయింది.
బాబా నాకు తెలివి పెరిగిందని అనుకుంటున్నాడు, కదా, బాబా?
నువ్వు నోరు మూసుకుంటే మంచిది.
-నువ్వు ఇక వెళ్తే మంచిది. -లు.
నన్ను "లు" అనకు!
ఇతను కొన్ని రోజులు మాత్రమే ఉంటాడు అన్నావు, కానీ ఇప్పటికి నెలలు అవుతుంది.
మొదలైంది.
ఇతను ఎందరో ఆల్కెన్నీ ప్రజలను పొట్టనపెట్టుకున్నాడు, నా ప్రజలను.
అది చేసింది మాంత్రికాంతకులు, బాబా కాదు.
కానీ అతని మాట వినమని నువ్వు రోజూ నాకు చెప్తూనే ఉన్నావు.
నేను నీకేం చెప్పడం లేదు.
నీకు అసలు ఆల్కెన్నీ వారు గుర్తున్నారా, బాబా వాస్?
రోజూ గుర్తుచేసుకుంటా.
పారాహుషార్!
లయన్.
నువ్వు ఒంటరిగా ఇక్కడ ప్రయాణం చేయకూడదు. ఇక్కడ తోడేళ్ళు తిరుగుతుంటాయి.
నువ్వు కూడా ఇక్కడ ఉండకూడదు.
తోడేళ్ళు తప్ప ఇంకెవరూ ఇక్కడ ఉండకూడదు.
ఇది మా ఇల్లు.
అతిథి అన్నాకా కాస్త గౌరవం చూపించాలి,
ముఖ్యంగా నీకులాగా ఆహ్వానం లేకుండా వచ్చినవారు.
ఈ విచారకరమైన దాగుచోట ఉండడం నీకు ఎంత ఇష్టం లేదో
-నాకు కూడా అంతే ఇష్టం లేదు. -బో లయన్…
మనం దాక్కోవడం లేదు.
ఒకప్పటిలా మాది పలానా పౌరసత్వం అని చూపించుకోవడం ఇష్టం లేక ఇలా ఉంటున్నాం.
దేశాలు, రాజ్యాలు, తెగలు, ఇవన్నీ ఒక్కటే.
నీ ఆత్మలో ఒక భాగాన్ని శాశ్వతంగా వారికి అమ్ముకోకుండా నువ్వు వాటిలో
పాలిభాగస్తుడవు కాలేవు.
నువ్వు ఇదంతా అస్సలు నమ్మవు, అవునా, బాబా?
నువ్వు చాలా గొప్ప నాయకుడివి.
ఒక తెగను మట్టికరిపించడానికి జనాన్ని నడిపించగల గొప్ప నాయకుడిని.
అది నీ తప్పు కాదు.
కాదా? మరి ఎవరిది?
బాబా?
ఇంటికి పో, బో లయన్.
ప్లీజ్.
అలాగే. నువ్వు వెళ్ళినప్పుడు వెళ్తా.
నువ్వు అతన్ని అనుసరించడం మానేస్తా అని మీ అమ్మకు మాట ఇచ్చావు అనుకున్నాను.
ఆమె వెళ్లొద్దు అంది. నేను మాట ఇవ్వలేదు.
ఇప్పుడు మీ అమ్మే రాణి అయి, నువ్వు ఆమె మాట వినకపోతే,
రాజద్రోహం క్రింద నిన్ను ఉరి తీయగలరా?
ఆమెకు తెలియకపోతే సాధ్యం కాదు.
రాజద్రోహం అయినా కాకున్నా, ఇది చేయడం మంచిది కాదు.
మీ అందరిలాగే, నేను కూడా దైవ జ్వాల పేరున
రాచరికానికి ఊడిగం చేశాను.
వారికోసం పోరాడాను.
నా రక్తం కార్చాను.
కానీ వాళ్ళు నాకు ద్రోహం చేసారు.
మనల్నందరినీ మోసం చేసారు.
కేన్ మహారాణి మనల్ని ముంచింది.
టమాక్టీ జూన్ మనల్ని మోసం చేసాడు,
ఇప్పడు రాణిగా చలామణి అవుతున్న మాగ్రా కూడా, దేవుని మాటలను తన స్వలాభానికి
వక్రీకరించి మోసం చేస్తుంది.
రాణి దిగిపోవాలి.
కాబట్టి ఇప్పుడు బాధ్యత మనపై పడింది,
పయాన్ ప్రజలుగా,
దేవుని నిజమైన వాక్యాన్ని పాటిస్తూ,
మన అధికారులకు బుద్ధి వచ్చేవరకు,
మన ముందు ఉన్న దుష్టత్వాన్ని పారద్రోలాలి.
షైలో,
ఆ మంత్రగాడిని తీసుకురండి.
వద్దు, దయచేసి నన్ను వెళ్లనివ్వండి! మీరు తప్పు చేస్తున్నారు.
నేను మాంత్రికుడిని కాను! నాకు చూపు లేదు!
-అబద్దీకుడు! -కానివ్వండి.
నువ్వు చూడగలవని మాకు తెలుసు. నువ్వు చేతబడులు చేస్తుంటావు.
నేను చూడలేను. ఒట్టేసి చెప్తున్నాను. నేను మాంత్రికుడిని కాదు!
-వాళ్ళు ఇలా చేయకూడదు. -వాళ్ళు చాలా మంది ఉన్నారు.
-నువ్వు చూపున్న వారిని కాపాడతానని ప్రమాణం చేసావు. -ఇప్పుడు అదే చేస్తున్నాను. పదా వెళ్దాం.
-మరి అతని సంగతి ఏంటి? -మనం వెంటనే వెళ్ళాలి!
ఆపండి! ఆపండి!
అతను అమాయకుడు.
అలా అని నీ దగ్గర ఏం ఆధారం ఉంది?
ఎందుకంటే నేను అతని కళ్ళను చూడగలను.
అయ్యో, ఛ.
నేను యువరాణి హనీవాని, మహారాణి మాగ్రా కూతురిని,
ఆమె పేరున అతన్ని వదిలేయమని నిన్ను ఆజ్ఞాపిస్తున్నాను.
మహారాణి మాగ్రాకి పుట్టిన మంత్రగత్తె కూతురు.
మేము ఇక్కడ మంత్రగత్తెలను కాల్చడానికే కానీ,
వారి ఆజ్ఞలు పాటించడానికి నిలబడలేదని అర్ధం కావడం లేదా.
ఆమెను పట్టుకోండి!
నేను పట్టుకున్నాను!
ప్లీజ్, ప్లీజ్.
కళ్ళు! ఆమె కళ్ళను తీసేయ్!
పవిత్ర దైవ జ్వాల పేరున, మరియు పరిశుద్ధమైన అన్నిటి పేరునా,
నీ అనైతిక ఆత్మను మేము
తిరిగి సైతానుకే అప్పజెప్పుతున్నాం!
వెనక్కి ఉండు! హనీవా!
నేను ఇక్కడే ఉన్నాను.
నేను మిమ్మల్ని చూస్తున్నాను!
మీ అందరినీ చూస్తున్నాను!
ఇందుకు మీరు అనుభవిస్తారు!
సరిహద్దు నుండి రిపోర్టులు వస్తున్నాయి. నేను సైన్యాన్ని అప్రమత్తం చేస్తాను.
మా ఆందోళనలకు కారణం ఉంది, కెప్టెన్ గోసెట్.
త్రివాంటియన్లకు సిబెత్ తలను ఇచ్చినంత మాత్రానా
శాంతి నెలకొంటుందని ఎలా చెప్పడం?
మనం త్రివాంటెస్ గురించి మాట్లాడుతున్నాం.
వాళ్ళు తమ మాట మీరరు అని చెప్పడానికి
మన దగ్గర ఎలాంటి ఆధారం లేదు.
కచ్చితంగా మాట మీరతారని చెప్పలేరు కదా.
లేను, కానీ మనం ఇప్పుడు కాదంటే ఏమవుతుందో నాకు బాగా తెలుసు.
నేను గత కొన్ని నెలలుగా రాయబారి ట్రొవేర్ తో బేరసారాలు జరిపాను,
ఆమె నిజం చెప్తుందని నా నమ్మకం.
ఒకవేళ మీరు అనుకున్నది తప్పు అయితే?
మేము హార్లన్ ప్రభువు ఆజ్ఞ ప్రకారం ప్రజల సంఖ్యను పెంచాం.
ఒకవేళ ఒప్పందం విఫలం అయితే, యుద్దానికి సిద్ధం కాగలం.
రాయబారి ట్రొవేర్ త్వరలోనే వస్తుందని నాకు సమాచారం అందింది.
ఎంత త్వరలో?
ఆమె బృందం రేపు దైవ జ్వాల వెలిసే సమయానికి మన నగర ప్రధాన ద్వారం వద్ద ఉంటుంది.
-ఏంటి? -వాళ్ళు చాలా త్వరగా కదులుతున్నారు.
బహుశా ఇది మంచి సంకేతమే ఏమో.
మనకు త్రివాంటియన్ల నుండి మాత్రమే ప్రమాదం పొంచి లేదు.
ఇప్పుడు రోజూ మన నగరాల్లో మతఘర్షణలు చోటుచేసుకుంటున్నాయని రిపోర్టులు వస్తున్నాయి.
చూపు ఉన్నవారిపై గత రాణి చేసిన వ్యాఖ్యలకు మహారాణి గారు మద్దతు పలకడం కారణంగా
మన ప్రజలలో విభజన ఏర్పడింది.
ఈ సామాన్యుడు చెప్తున్నది మనం ఎందుకు వింటున్నాం? వాడు అసలు ఇక్కడ ఉండనేకూడదు.
వాడు కూడా, మీలాగే, మహారాణిగారికే బద్ధుడై ఉన్నాడు.
అలాగయితే త్రివాంటియన్లను కూడా కౌన్సిల్ లో చేర్చవచ్చు కదా?
పెడితే కొందరు మదమెక్కిన పయాన్ల కంటే వాళ్ళు బాగానే పని చేస్తారు.
హార్లన్ ప్రభువా…
మర్చిపోకండి,
ఎలాంటి అవకాశం లేదనుకున్న సమయంలో మహారాణి మాగ్రా ఒక్కత్తే వెళ్లి ఈ శాంతి ఒప్పందాన్ని కుదిర్చింది.
అలాగే, తొమ్మిది నెలల క్రితం జరిగింది నేను మీకు మళ్ళీ గుర్తుచేయాల్సిన పని లేదు,
లేడి బెనిక్, మన ప్రజలు యుద్ధభూమిలో ప్రాణాలు విడుస్తుండగా,
కేవలం మహారాణి సమయస్ఫూర్తి మరియు చాకచక్యం కారణంగా
మనం నేడు బానిసత్వంలోకి పోకుండా బయటపడ్డాం.
మనకు త్రివాంటియన్లతో సమస్య ఉంది. రాజ్య ప్రజలతో కూడా సమస్య ఉంది.
సిబెత్ చావు మొదటి సమస్యను పరిష్కరిస్తుంది.
రెండవ సమస్యను నేను పరిష్కరిస్తా.
సిబెత్ ని చంపడం మీరు అనుకున్నదానికన్నా ప్రమాదకరం.
కొందరు ప్రజలు ఇంకా ఆమె ప్రవచనాన్ని నమ్ముతున్నారు.
ఆమె చావు తనని అమరవీరురాలిగా చూపి జనం తిరుగుబాటు చేసేలా చేయగలదు.
మహారాణి మాగ్రా, మీ అభిప్రాయం ఏమిటి?
చర్చ ప్రారంభమైనప్పటి నుండి మీరు ఏమీ మాట్లాడలేదు.
నా సొంత అక్కని ఎలా చంపితే మంచిదని
ఆలోచించడానికి సమయం పడుతున్నందుకు క్షమించండి.
మనం బిడ్డ పుడుతున్నప్పుడు ఎదురైన సమస్య కారణంగా సిబెత్ చనిపోయిందని
జనాన్ని నమ్మిస్తే చాలు.
కానీ ప్రసవం తరువాత ఆమె బ్రతికి ఉందని కొందరికి తెలుసు. నిజం ఎలాగైనా బయటకు వస్తుంది.
ప్రభత్వం యొక్క మెదటి నియమం తెలుసుకో, టోరెన్స్.
ఒక అబద్దాన్ని పదే పదే చెపితే, జనానికి అదే నిజం అవుతుంది.
త్రివాంటెస్ వారితో మనం శాంతిని ఏర్పరచుకోకపోతే, జనం ఏమనుకున్నా ప్రయోజనం లేదు.
అందరూ చావాల్సిందే.
ఈ యుద్ధం నా అక్క వల్లే మొదలైంది.
ఆమె చావే దానికి ముగింపు పలకగలదు అంటే, అప్పుడు ఆలోచించక తప్పదు.
-మహారాణి… -నేను ఆలోచిస్తాను అన్నాను.
ఇక ఈ సమావేశం ముగిసినట్టే.
నువ్వు తెలుసుకోవాల్సిన ఒక విషయం ఉంది.
త్రివాంటియన్లు బహిరంగ తీర్పు కావాలి అంటున్నారు.
ఎందుకో తెలీదు. ట్రయాంగిల్ వారు ఒక విధమైన విజయాన్ని ప్రకటించాలని అనుకుంటున్నారు.
వాళ్లకు ఆమె ప్రాణాలతో కావాలా?
అవును.
వాళ్ళు ఆమెను ఏళ్ల పాటు చిత్ర హింసలు పెడతారు.
కావచ్చు.
ప్రత్యామ్న్యాయ ఉపాయాన్ని పరిశీలించు. అది తప్ప మనకు వేరే దారి ఉండకపోవచ్చు.
నిన్ను చూస్తుంటే
నిర్ణయ భారాన్ని తప్పించుకోవడానికి నువ్వు ఏదైనా అద్భుతం జరిగితే బాగుండని ఎదురుచూస్తున్నట్టు ఉంది.
బహుశా నిన్ను ఈ పరిస్థితిలో పెట్టిందే ఆ అద్బుతమేమో.
ఈ విషయమై యుద్దానికి వెళ్లడం చాలా పెద్ద తప్పు అవుతుంది.
ఏం చేయాలో నీ మనసుకు తెలుసని నేను అనుకుంటున్నాను.
అవును.
నువ్వు ఇందులో నేరుగా తలదూర్చాల్సిన పని లేదు.
ట్రొవేర్ ని, అలాగే అప్పగింపుని నేను చూసుకుంటా.
పని పూర్తి అయిన తర్వాత నీకు చెప్తాను.
నేను ఆమెలా ఉండకూడదని ఎంతో కష్టపడ్డా.
నువ్వు ఆమెలాంటి వ్యక్తివి కాదు.
రాయబారి ట్రొవేర్, తిరిగి స్వాగతం.
హార్లన్ ప్రభువు.
మీ జనానికి ఎక్కడ మీ క్యాంప్ ని ఏర్పరచాలో ఈ పాటికి తెలిసే ఉంటుంది.
కాస్త శుభ్రపడి, విశ్రాంతి తీసుకోండి.
మహారాణి ఎక్కడ? ఆమె వచ్చి నన్ను పలకరించదా?
ఈ విషయం యొక్క బాధ్యతలను మహారాణి గారు నాకు అప్పగించారు.
అలాగా?
అవును, అలాగే.
ఎంత ఆసక్తిగా ఉంది.
సమస్య పరిష్కరించబడిందా?
రాత్రి భోజనం సమయానికి పరిష్కరించబడుతుంది.
సరే, అయితే, మన భోజనం కొరకు ఎదురుచూస్తూ ఉంటా.
నేను కూడా.
క్యాంప్ సెట్ చేయండి!
పదండి!
-సిద్ధంగా ఉన్నావా? -వెర్రి ప్రశ్న.
సరే. అయితే పదా.
అక్కడే ఆగు, టమాక్టీ జూన్.
అవును, టమాక్టీ జూన్. వెనక్కి తగ్గు.
ఆ ఛండాలపు మనిషి గురించి చింతించకు.
అతను భయం పుట్టించేలా మాట్లాడొచ్చు, కానీ అంతరంగంలో ఏమీ లేని వాడు. బలహీనమైన మనిషి.
నోరు మూసుకుంటే మంచిది, సిబెత్.
మాగ్రా? నువ్వు ఇక్కడ ఏం చేస్తున్నావు?
ఏమో నాకు కూడా తెలీదు, కానీ ఇవాళ మనం ఆమెను అప్పజెప్పడం లేదు.
నీ రాజ్యం క్షేమం కంటే ఆమెను కాపాడటమే నీకు ముఖ్యమా?
ఇది తన రాజ్యం కాదు.
శాంతి కోసం తన సొంత అక్కని అప్పజెప్పుకునే రాణి
బలహీనురాలిగా కనిపిస్తుంది.
అది ఇలాంటి అక్క కాదు.
పాపం టమాక్టీ జూన్.
అతను తన ప్రతీకారాన్ని మరొక రోజుకు వాయిదా వేయాల్సి వస్తుంది.
ఆమెను తీసుకెళ్లనివ్వు.
ప్లీజ్.
నన్ను క్షమించు.
మాగ్రా, నీ జనరల్ బాధపడుతున్నాడేమో అనిపిస్తుంది.
నేను తప్పు చేస్తున్నానని అనుకుంటున్నావా?
నీకు నా గురించి తెలుసు.
చివరి నిమిషాలలో జరిగే ఇలాంటి భారీ మార్పులు నాకు కొత్తేమి కాదు.
చాలా థాంక్స్.
అయినప్పటికీ,
ఇప్పుడు మనకు ఒక సంకటమైన స్థితి ఎదురైందని చెప్పగలను.
ఆ రాయబారికి నువ్వు అంటే కొంచెం ఎక్కువే ఇష్టం అని నాకు తెలుసు.
అవును, చూస్తుంటే…
నా అందచందాలతో నేను ఆమెను కొంచెం ఆకర్షించినట్టు ఉన్నాను.
సరే, అయితే నువ్వు ఇప్పుడు ఆమెను మరింత బలంగా ఆకర్షించాలి.
నువ్వు ఇక్కడికి వచ్చి రెండు రోజులు అవుతుంది. నువ్వు వెళ్ళడానికి వేరొక చోటే లేదా?
నీకు లేదా?
ఇప్పుడు నా అవసరం ఎవరికీ లేదు.
నీ కుటుంబానికి నీ అవసరం నిరంతరం ఉంటుంది, బాబా.
ఆ విషయం మనం మాట్లాడుకోకూడదు, లయన్.
అయితే వేరొక విషయం మాట్లాడుకుందాం.
గ్రీన్ హిల్ గ్యాప్ లో సహాయం కోసం నువ్వు అడిగినప్పుడు తెగల ప్రజలు సహాయం చేసారు.
ఇప్పుడు వేటాడటం, వెంటాడటం ఎలాగో నేర్పడానికి
తల్లితండ్రులు లేక వారి పిల్లలు ఎందరో మిగిలిపోయారు.
వారిని నడిపించగలవారు ఎవరూ లేరు.
ఇంకొకరి పిల్లలను పెంచుతూ నేను ఇప్పటికే చాలా ఏళ్ళు గడిపాను.
బాబా?
బో లయన్, ఇంటికి పో!
ఏంటది?
మనం ఒంటరిగా లేము.
బాబా?
బాబా వాస్?
నీకు అతను తెలుసా?
బాబా వాస్!
హలో?
నువ్వు ఉన్నావా?
నిజానికి నేను నిన్ను అడగడం లేదు అనుకో.
నువ్వు ఉన్నావని నాకు తెలుసు.
మా అనుచరులు నిన్ను ఆ తెగల ప్రజల దగ్గర నుండి అనుసరిస్తూనే ఉన్నారు.
ఏంటి?
బాబా…
ఇడోను హత్య చేసిన వాడిని శిక్షించకుండా పోనిస్తాం అని నువ్వు నిజంగానే అనుకున్నావా?
నాకు నా కత్తిని ఇవ్వు. నువ్వు కూడా నీ కర్ర తీసుకో. మనం పోరాడాలి.
అతను నా సోదరుడు కాదు,
కానీ అతన్ని నా సోదరుడిలాగే ప్రేమించా.
ఇప్పుడు ఆ ప్రేమ కారణంగానే నేను ఇక్కడికి వచ్చా,
అతన్ని చంపిన సోదరుడిని వెతుక్కుంటూ,
నీ ప్రాణాలు తీసి అతని ఆత్మకు శాంతిని ఇవ్వాలని.
నీ మాటలు వినిపించడం లేదు. నువ్వు దగ్గరకు వస్తే బాగుంటుంది.
నేను నువ్వు అనుకునేదానికన్నా దగ్గరగానే ఉన్నా, బాబా.
అలాగే నువ్వు, ఇప్పటికే చచ్చిన వాడితో సమానం.
నువ్వు ఇంకా పడిపోయి ఉండాలన్న విషయాన్ని గ్రహించలేదు.
నువ్వు నీ తండ్రిని చంపావు, ఇప్పుడు నీ సోదరుని చంపావు.
ఒకటి చెప్పు, నువ్వు నీ కుటుంబంలో చంపని వారు ఎవరైనా ఉన్నారా?
నీ భార్య?
నీ బిడ్డలు?
నువ్వు నీ దయనీయమైన చావుకు దగ్గరగా ఉన్నావు కాబట్టి చెప్తున్నా…
ఇదే నా ప్రమాణం.
నేను వాళ్ళను నీ తరపున వెతికి పట్టుకొని, స్వయంగా వారి గొంతులు కోస్తా.
లయన్!
సబ్ టైటిల్స్ అనువదించింది: జోసెఫ్